ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Žaneta
Priezvisko:		Csáderová			Titul: Mgr. PhD.
Funkcia:			riaditeľ 
Znalosť jazykov:		anglicky, rusky
Názov organizácie:	Antidopingová agentúra SR
Adresa:			Hanulova 5/C, 841 01 Bratislava 

Meno: 			Lýdia
Priezvisko:		Babiaková			Titul: Mgr.
Funkcia:			Odbor vzdelávania a medzinárodnej spolupráce v športe
Názov organizácie:	Sekcia štátnej starostlivosti o šport a mládež
Adresa:			MINISTERSTVO ŠKOLSTVA, VEDY, VÝSKUMU A 					ŠPORTU SLOVENSKEJ REPUBLIKY
				Stromová 1, 813 30 Bratislava 1

2.	ZAHRANIČNÁ PRACOVNÁ CESTA

Štát:			Francúzsko
Mesto:			Štrasburg
Termín:			05. – 06. máj 2015
Prijímajúca 
organizácia:  		SPORT CONVENTIONS DIVISION
Directorate of Youth and Sport
Council of Europe
Adresa:			Agora
1 quai Jacoutot 
Room G01
67075 STRASBOURG 
France
Účel cesty:		             DOHOVOR PROTI DOPINGU RADY EURÓPY 

A/	42. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 

B/	32. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU    
DOHOVORU PROTI DOPINGU RADY EURÓPY (ďalej CAHAMA)

Spôsob 
financovania: 			ZPC bola plne financovaná z rozpočtu Antidopingovej   
 agentúry SR - riaditeľ

3.	RÁMCOVÝ PROGRAM POBYTU

Dátum/čas:		05.máj 2015 / 09.30 - 17.00 hod.
				42. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY 

				06. máj 2015 /09.30 - 16.00 hod.
32. MIMORIADNE ZASADNUTIE AD HOC 
EURÓPSKEHO VÝBORU PRE SVETOVÚ 
ANTIDOPINGOVÚ AGENTÚRU
		DOHOVORU PROTI DOPINGU RADY EURÓPY
	Navštívené 
organizácie:		Council of Europe
				
Kontaktované 		Prof. Dr. Graziela VAJIALA - Rumunsko
osoby:			Mr. Joseph de PENCIER -  INADO
	Dr. Norbert Műller – Head of Research Team Olympia

Kontaktné adresy:	zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 
Pracovný program rokovaní bol traktovaný v nasledovných kľúčových tématických celkoch:
                                                     	
ZASADNUTIE  T-DO 

A)  	OTVORENIE  ZASADNUTIA,  INŠTITUCIONÁLNE  A ADMINISTRATÍVNE OTÁZKY

	Vlastnému zasadnutiu pléna T-DO predchádzalo pracovné stretnutie  Koordinačnej skupiny T-DO,  ktorú tvoria admistrátori  Divízie dohovorov v športe RE a vedúci odborní funkcionári T-DO ( predsedajúci, zástupca predsedajúceho, vedúci expertných poradných skupín T-DO), ako aj prizvaní experti a hostia participujúcich organizácií.
Otvorenie 42. zasadnutia T-DO a rokovanie viedol p. Andres Solheim, predsedajúci T-DO.
 
 01.	SCHVÁLENIE PROGRAMU 
Program 42. zasadnutia T-DO bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

B) 	SCHVÁLENIE ADMINISTRATÍVNYCH AKTIVÍT 

02.	SCHVÁLENIE ZÁZNAMU 41. ZASADNUTIA T-DO 
Záznam z  41. zasadnutia  T-DO v Štrasburgu (05. november 2014) bol prezentovaný  a aktualizovaný na spoločnom fóre T-DO. Záznam nebol po prezentácii nijako doplnený ani plénom upravený a následne jednomyseľne schválený.

03.	ODPOČET SEKRETARIÁTU
            Odpočet sekretariátu Divízie konvencií v športe

	Odpočet T-DO vykonal Sergej Khrychikov, vedúci divízie, koordinátor a administrátor Dohovoru.
RE inštitucionálne a administratívne zabezpečuje súčinnosť vnútorných útvarov podľa európskych dohovorov v športe (Dohovor proti dopingu RE, jeho Monitorovacia skupina T-DO a Ad hoc Európsky výbor pre WADA - CAHAMA, Rozšírená parciálna zmluva v športe RE – EPAS, Stály výbor Európskeho dohovoru  pre sledovanie diváckej násilnosti počas športových podujatí, najmä na futbalových zápasoch - TRV ) a vonkajších organizácií  ( Európska komisia a jej Expertná skupina pre antidoping, UNESCO, WADA, Medzinárodný olympijský výbor, vybrané európske a medzinárodné športové federácie, participujúce mimovládne organizácie ) na báze partnerstva pri akceptácii Dohovoru a jeho T-DO. 
Sergej Khrychikov informoval o personálnych zmenách na sekretariáte Divízie konvencií v športe.
Informáciu o odpočte činnosti sekretariátu Divízie konvencií v športe plénum T-DO vzalo na vedomie.

04. SIGNATÁRSKE A RATIFIKAČNÉ KRAJINY 

              Predsedajúci prezentoval informáciu o aktuálnom stave v procese signovania Dohovoru krajinami Európy ako aj inými krajinami sveta, ktoré prezentujú svoj otvorený záujem uplatňovať Dohovor v rovnakom rozsahu ako krajiny T-DO. Ku dňu zasadnutia prijalo Dohovor celkom 52 zmluvných strán, z toho celkom 47 európskych krajín a 5 mimoeurópskych krajín, so štatútom pozorovateľa (Kazachstan, USA, Maroko a Tunisko).
http://www.conventions.coe.int/Treaty/Commun/ChercheSig.asp?NT=135&CM=8&DF=10/05/2015&CL=ENG

05 AKTUALIZÁCIA ZOZNAMU ZAKÁZANÝCH LÁTOK A METÓD
V súlade s článkom 11.1.b Dohovoru bol na rokovanie T-DO predložený návrh téz pre Zoznam zakázaných látok a zakázaných metód WADA pre rok 2016 ako medzinárodnej normy Kódexu.

C)  INŠTITUCIÁLNE AKTIVITY

06 Dohovor proti dopingu RE a základné hodnoty prezentované RE: ľudské práva, demokracia a právny poriadok – uvedenie stratégie T-DO

	Zdôraznenie nezávislosti národných antidopingových organizácií. Vytvorenie nezávislého panelu pre antidoping.  Námety na zvýšenie opatrení a prezentácia dôležitých krokov v oblasti implementácie základných hodnôt ako dodržiavanie ľudských práv, právneho poriadku a demokracie v antidopingovej politike bola prednesená na diskusiu. Zúčastnení zástupcovia jednotlivých zmluvných strán T-DO a prizvaní pozorovatelia boli pozvaní na seminár v Oslo, ktorý sa bude konať  v dňoch 30. augusta – 01. septembra  2015. Tematicky bude orientovaný  na právne otázky antidopingu. Organizátormi  uvedeného seminára sú WADA, Rada Európy a Nórska antidopingová organizácia. Naša ADA SR môže vyslať dvoch reprezentantov na uvedený seminár.

07 Revízia stratégie pre monitorovanie dodržiavania Dohovorov
	 Bol predstavený projekt „ Compliance with Commitments“ , ktorý sa orientuje na hlavné kroky, ako by mali byť monitorované aktivity  a dodržiavanie záväzkov v jednotlivých krajinách viazaných Dohovorom v oblasti športu. Uvedený materiál bol predložený na diskusiu.

08 Informačné okienko práce - poradnej skupiny pre právne otázky /T-DO LI
     Zasadnutie pracovnej skupiny T-DO LI sa plánuje v dňoch 29. – 30 . júla 2015          
     v Kazani.

09 Informačné okienko novej stratégie rozvoja akreditovaných laboratórií v Európe
-	poradnej skupiny pre vedu /T-DO SCI

Poradná skupina informovala o pripravovaných akreditáciách laboratórií WADA ako  je akreditácia laboratória v Chile a reakreditácia laboratórií v Brazílii a Turecku.
10 Nezávislé a spravodlivé  pojednávanie – aktuálne informácie expertnej skupiny

11 Informačné okienko práce – poradnej skupiny pre vzdelávane /T-DO ED
     Pre informáciu pred plénom T-DO predniesli poradné skupiny  sumarizáciu svojich aktivít. Pripravujú sa antidopingové učebné plány a osnovy pre vysoké školy v krajinách EU.  

D) MONITOROVANIE PLNENIA DOHOVORU

Aktuálne sa T-DO prezentuje na aktivitách revízie WADA Kódexu, harmonizácií pravidiel dopingovej kontroly a celkovej antidopingovej regulácie, vrátane nastavenia a harmonizácie národných legislatív.  T-DO predstavuje vysoko účinnú a efektívnu formu komunikácie a koordinácie antidopingovej politiky a má vysoký potenciál svojho ďalšieho napredovania.  

12.1.	PREZENTÁCIA ZÁVEREČNEJ SPRÁVY O ANTIDOPINGOVEJ 
            POLITIKE ZA ROK 2013 -2014

12.2. Príprava dotazníka o antidopingovej politike za rok 2014
T-DO pôsobí na báze Dohovoru a má nadčasový  rámec. Pre zabezpečenie univerzálnej  platnosti  Dohovoru má preto T-DO záujem o revíziu všetkých rozporov medzi vývojom antidopingu vôbec a jeho aktuálnym znením. Po naplnení a zabezpečení formálnych technických podmienok  sa  pripravuje dotazník  odpočtu  informácií  antidopingovej  politiky  jednotlivých  zmluvných  strán T-DO  za rok 2014. Zmluvné strany budú k spleniu si predmetného záväzku  vyzvané sekretariátom T-DO vrátane celkovej sumarizácie. 
	 
13 Správy o rozvojových a konzultačných návštevách

T-DO v spolupráci  a v koordinácii s  Výborom  ministrov RE zodpovedných za šport priebežne uskutočňuje vzdelávacie, rozvojové, konzultačné a  kontrolné  návštevy  zmluvných strán zamerané na uplatňovanie  Dohovoru  v  podmienkach jednotlivých krajín.  Boli odprezentované uvedené odpočty:
13.1 Odpočet Moldavsko
13.2 Odpočet Albánsko
13.3 Odpočet Čierna Hora
13.4 Odpočet Bielorusko
13.5 Odpočet Malta
13.6 Návrhy odpočtov a aktivít pre roky 2015- 2017 
         – príprava odpočtov Gruzínska a Veľkej  Británie, program na monitorovanie pre roky    
           2016 a 2017.
Návrh vzdelávacích a konzultačných návštev bude predložený T-DO komisiou pre súlad s Dohovorom na následné zasadnutie T-DO.
Uvedené odpočty boli prijaté plénom T-DO.

 E) 	 SPOLUPRÁCA 

14. Spolupráca s internými partnermi ako spolupráca na báze rozšírenej parciálnej zmluvy v   
      športe patrí k nim   EPAS (ENLARGED PARTIAL AGREEMENT ON SPORT)  a 
      PACE (PARLAMENTARY ASSEBLY OF THE COUNCIL OF EUROPE).

15. Spolupráca s externými partnermi:

SPOLUPRÁCA S CAHAMA

	Dohovor a jeho napredovanie je predmetom spoločného záujmu európskych krajín a ich formálnych ako aj neformálnych zoskupení. CAHAMA je významným nástrojom T-DO na dosiahnutie koordinácie a naplnenie aktivít a záujmov európskych krajín vo WADA, dominantne v jej Výkonnom výbore a Nadačnej rade a toto smerovanie bude i následnom období zachované.  

SPOLUPRÁCA S EURÓPSKOU KOMISIOU

	Dohovor je predmetom spoločného záujmu T-DO a  Európskej komisie o komplexné riešenie európskej antidopingovej politiky. Za týmto účelom  je etablovaná významná  a vzájomne ústretová spolupráca na báze akceptácie kľúčového poslania Dohovoru. Európska komisia  (ďalej len „EK“) má dlhodobý záujem napomáhať koordinácii kľúčových oblastí európskeho športu.     
	EK má záujem o možnú účelovú športovo-technickú reguláciu z pohľadu verejného  záujmu európskeho spoločenstva, smerovanú na podporu občianskych práv, rovnosti v súťaži, ochrane osobných údajov, ochrana individuálneho zdravia a zamedzenie kriminálnych aspektov spojených s používaním dopingových látok nielen v profesionálnom, ale i v amatérskom športe a s dôrazom na rozvoj nových foriem životného štýlu v podobe nárastu druhov športových voľno časových aktivít.  Toto smerovanie  a  záujem  prezentoval  administrátor  EK  a  koordinátor pre antidoping p. Mr. Olivier FONTAINE.

SPOLUPRÁCA S UNESCO

	TDO úzko spolupracuje s úradom UNESCO a významnou mierou sa podieľa na popularizácii aktivít a na vlastnom ratifikačnom procese Medzinárodného dohovoru proti dopingu v športe  UNESCO (ďalej len „dohovor UNESCO“), ktorého je Dohovor základnou programovou bázou. Dokument  je prijatý a prehlásený za platný pre všetky zúčastnené zmluvné strany UNESCO od roku 2006. Spoluprácu s T-DO, ako to označila  p.  Mr. Marcellin Dally predstaviteľka  UNESCO za principiálne prioritnú a predstavuje dlhodobý rámec spoločnej antidopingovej politiky.  Zároveň oboznámila plénum o zaslaní dotazníkov pre jednotlivých signatárov, ktorého spracovanie  sa bude viazať na plánované zasadnutie UNESCO v dňoch 04. – 05. novembra 2015 v Paríži.
	
SPOLUPRÁCA SO SVETOVOU ANTIDOPINGOVOU AGENTÚROU
	
	WADA ako celosvetová organizácia plne akceptuje autonómnosť T-DO a podporuje jeho aktivity nielen v európskom rámci, pretože Dohovor svojou univerzálnosťou má tento potenciál. V koordinácii WADA, medzinárodných športových federácií a národných antidopingových organizácií  prebieha implementácia Kódexu 2015  pre jednotlivých členov WADA ,  pri plnej akceptácii všetkých línií realizátorov a zúčastnených strán. 
Antidoping v kontexte WADA už nie je je len otázkou vybraného okruhu športovcov, ich športových organizácií  a antidopingových organizácií, ale je problematikou celosvetovou, je výrazom spoločného záujmu presahujúceho z oblasti farmakologických vied do lekárskych, biologických vied,  od jednoduchej akceptácie športovo-technických pravidiel k pomerne zložitému systému antidopingovej regulácie, majúc tak zásadný vplyv na občianske práva, nakladanie so zakázanými látkami a výživovými doplnkami a často smerujúci až do oblasti trestno-právnej zodpovednosti. 
P. Mr. Frederic DONZE  prezentoval jednotlivé aktivity  WADA a odporúčania pre jednotlivých signatárov T-DO ohľadom implementácie a dodržiavania Kódexu a jednotlivých medzinárodných štandardov. 

SPOLUPRÁCA S MEDZINÁRODNÝMI ŠPORTOVÝMI ORGANIZÁCIAMI 
A VLÁDNÝMI INŠTITÚCIAMI

	Na rokovaniach T-DO sa pravidelne zúčastňujú  zástupcovia medzinárodných športových organizácií ako pozorovatelia. Ich stanoviská a postrehy často vedú k predkladaniu vecných návrhov a sú veľmi potrebné pre rozhodovací proces nielen samotnej T-DO, ale aj ako cenné skúsenosti pre smerovanie politiky jednotlivých národných antidopingových organizácií. Pozvanie na rokovanie pléna T-DO akceptovali medzinárodné športové organizácie ako  EU Athletes , INADO , IFSM, UEFA, UIPM a  SPORT Accord.

POZOROVATEĽSKÉ KRAJINY T-DO

Pri rozvoji antidopingovej politiky T-DO zohrávajú významné poslanie pozorovateľské krajiny prezentujúce rámec širokej spolupráce všetkých participujúcich strán smerujúcej k bez dopingovému športu. V tomto zmysle sú stálymi pozorovateľmi pri T-DO
zástupcovia Austrálie, Číny, Japonska, Kanady, Mexika, Nového Zélandu a USA. Okrem iných sa zasadnutia zúčastnil aj zástupca Mexika.

16. Diskusia
      Za Slovensko bola odprezentovaná informácia ohľadom výmeny riaditeľa ADA SR a následne na to nadviazala informácia o personálnych zmenách v zastúpení na uvedených mítingoch T-DO a CAHAMA.

F) 	UKONČENIE ZASADNUTIA	

			

			
17.	DÁTUM NÁSLEDNÝCH ZASADNUTÍ  

	Následné expertné zasadnutie T-DO sa uskutoční :
            - 9. september  2015  – 33. zasadnutie CAHAMA
            - 10. november 2015 – 43. zasadnutie T-DO

18.	RÔZNE 

	Predsedajúci poďakoval v mene pléna T-DO za spoluprácu všetkým doterajším expertným spolupracovníkom, ktorí pôsobili v koordinačných funkciách T-DO.     

ZASADNUTIE - CAHAMA

1.	Otvorenie zasadnutia

	Otvorenie 32. zasadnutia CAHAMA uskutočnil a rokovanie viedol p. Mr. Rafal    
            PIECHOTA, ktorý bol jednohlasne menovaný za nového prezidenta  CAHAMA. 

	1.1. SCHVÁLENIE PROGRAMU
	Program 32. zasadnutia CAHAMA bol na základe vopredného oznámenia a bez
	ďalších doplnení alebo pozmenení jednomyseľne schválený.

	1.2. SCHVÁLENIE ZÁZNAMU 31. ZASADNUTIA CAHAMA
	Záznam z rokovania 31. zasadnutia CAHAMA (Strasbourg, 06. november 2014) 	bolprezentovaný a aktualizovaný na rokovaní a následne jednomyseľne schválený.

2.	Činnosť svetovej antidopingovej agentúry
	
	Za WADA vystúpil so svojou správou p. Frédéric Donzé, riaditeľ európskej     
             regionálnej kancelárie a medzinárodných vzťahov WADA. Účastnikov oboznámil 
             so stručným obsahom  agendy WADA a  poukázal na kľúčové zmeny vyplývajúce 	zo zavedenia nového Kódexu. Hlavné témy sa týkali budúceho rozpočtu pre rok 	2016 , update ADAMS, predstavil grantové výskumné projekty, spomenul krajiny, 	ktoré sú zaradené ako “compliance”, tie ktoré prijali Kódex a krajiny, ktoré sú “non  	– compliance”, ktoré nepriali ešte Kódex , napr. Andora. Taktiež oboznámil plénum 	ohľadom akreditovaných (kandidát na akreditáciu – Chile)  a reakreditovaných 	laboratóriách (Brazília a Turecko). Spomenul, že 50 národných antidopingových   
            organizácií akceptovalo a zaviedlo biologický pas športovca (krvný  a steroidový 
            biologický pas  športovca). Pripravuje sa certifikácia  ISO norma pre NADO. 

3.	CAHAMA pozícia na zasadnutiach výkonného výboru WADA a správnej rady 
            WADA
	Plénum bolo informované o správe z minuloročného zasadnutia v dňoch 15. – 16. 	novembra 2014. Následne bol prezentovaný dokument pre zasadnutie  CAHAMA    
             a  Výkonného výboru WADA, ktoré sa konalo  12. -  13. mája 2015 v Montreale.     
            Dokument definoval kľúčové oblasti záujmu  ako je manažment organizácie,   
            implementácia Svetového antidopingového kódexu, financovanie, schválenie 
            rozpočtu 2015 a príprava návrhu rozpočtu pre rok 2016, finančný audit,
            súlad Kódexu a jeho medzinárodných noriem, smerovanie antidopingového    
            programu, výskum, stratégia rozvoja siete antidopingových laboratórií, právne   
            otázky, rozvoj ADAMS, výskumné projekty v oblasti sociálnych vied, projekty  
            vzdelávania, správa  regionálnych kancelárií WADA.
4.	Voľby
           
            Jednohlasne zvolený za prezidenta CAHAMA bol na nasledujúce obdobie  p.    
            Rafal PIECHOTA.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii          s ústrednými orgánmi štátnej správy, participujúcimi na správe a riadení športu,   
- 	legislatívne implementovať Kódex 2015  – aktívne sa podieľať na príprave nového zákona o športe podľa Dohovoru proti dopingu Rady Európy,
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy,
-           ADA SR má zástupcu v poradnej  skupine pre vzdelávanie T-DO ED, bude vhodné personálne obsadiť aj poradnú skupinu pre právne otázky T-DO LI. 

6.	ZOZNAM OBDRŽANEJ DOKUMENTÁCIE

1/ 	
Anti-Doping Convention (T-DO)
Compliance with Commitments (CwC) project
Procedural Guidelines
T-DO (2015)3 rev 1 
2/ 	
Anti-Doping Convention (T-DO)
Project on Compliance with Commitments
Respect by Albania of the Anti-Doping Convention
Auto-Evaluation Report by Albania
Report of the Evaluation Team
Draft Agenda
T-DO (2015) 04
3/
Anti-Doping Convention (T-DO)
Project on Compliance with Commitments
Respect by Moldova of the Anti-Doping Convention
Auto-Evaluation Report by Moldova
Report of the Evaluation Team
Draft Agenda
T-DO (2014) 16
4/  		
Anti-Doping Convention (T-DO)
TECHNICAL SPECIFICATIONS
Online questionnaire on monitoring the Anti-Doping Convention
            2014/AO/56
            5/
32nd meeting of the Ad Hoc European Committee for the World Anti-Doping 
Agency (CAHAMA)
Strasbourg
06. mája 2015
Draft Agenda
CAHAMA (2015) 01
6/		
32nd meeting of the Ad Hoc European Committee for the World Anti-Doping   
Agency (CAHAMA Mandate for the European representatives
of the WADA Executive Committee and Foundation Board meetings
Mandate for the European representatives
of the WADA Executive Committee and Foundation Board meetings
Montreal, 12-13 May 2015
CAHAMA (2015) 10

Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
            www.coe.int / šport	

Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

7.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú   na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach  www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 13.05.2015

Vypracovala: 	Mgr. Žaneta Csáderová, PhD.